kardosdrur/scandi-wiki huggingface dataset:
Oliepose

En oliepose er et tidligere anvendt middel til at dæmpe bølgerne, når et skib var i nød.

Posen er syet af sejldug og forsynet med et skruedæksel for oven. For neden er der et apparat af messing med mange små huller. Posen fyldes med værk (optrævlet tovværk) og der hældes olie i. Med en skrue kan udløbet af olien reguleres. Olieposen fastgøres i en line, så den slæber efter skibet til luvart. Det kan være nødvendigt at prikke huller i posen med en syl, hvis den stopper til. 

Den udsivende olie lægger sig som en tynd hinde på vandet og gør det vanskeligt for vinden at rive vandet op til store bølger. Derved kan bølger, der bryder ind over skibet, dæmpes kendeligt

Kilder
 Side 330 i: Haandbog i praktisk Sømandsskab – Aalborg 1924 / Jens Kusk Jensen

Skibsteknik
Brunsmark

Brunsmark er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Brunsmark ligger ved østbredden af Schmalsee og Lüttauer See, få kilometer øst for byen Mölln.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Silan

Silan er en kemisk forbindelse med formlen SiH4. Silan kan opfattes som en siliciumanalog forbindelse til metan.

Ved stuetemperatur er en silan i gasform, og den er selvantændende ved kontakt med luften. Gassen er foreslået som en forklaring på fænomenet en lygtemand.

Ved temperaturer over 420 °C dekomponerer silan til silicium og hydrogen. Stoffet er benyttes en del i halvlederindustrien til at påføre tynde lag af rent silicium på forskellige materialer.

Siliciumforbindelser
Brintforbindelser
Pæreskude

En pæreskude er et mindre fartøj, der anvendes til transport af frugt og andre varer fra provinsen til København, varerne sælges delvis direkte fra fartøjet. Pæreskuderne havde deres storhedstid fra 1800-tallet til 1930'erne - under 2. verdenskrig var det for farligt, og efter krigen blev skuderne udkonkurreret af andre transportformer.

København
Skibe
Handel
École nationale des ponts et chaussées

École nationale des ponts et chaussées (ENPC, École des ponts ParisTech) er et fransk ingeniør-institut tilknyttet Conférence des grandes écoles.

Instituttet blev oprettet i 1747 (École royale des ponts et chaussées) og har i dag omkring 1300 studerende.

Internationalt samarbejde 
ENPC-samarbejdsuniversiteter:

 Top Industrial Managers for Europe (TIME): Danmarks Tekniske Universitet (DTU), Ponts ParisTech

Grader tilbydes 
 Ingeniør ENPC ; 
 Master of Science ;
 Mastère Spécialisé ;
 Executive MBA luftfart (i partnerskab med École nationale de l'aviation civile) ;
 Ph.d..

Berømte kandidater 
 Henry Darcy, fransk ingeniør, der fik stor betydning for udviklingen af hydrodynamik og hydrogeologi
 Ludvig Ferdinand Holmberg, dansk ingeniør
 Edme-François Jomard, fransk geograf, kartograf, ingeniør og arkæolog
 Jean Tirole, fransk økonom og professor ved universitetet i Toulouse

Noter 

Uddannelsesinstitutioner i Frankrig
Tekniske universiteter
Vindslebet sten

En vindslebet sten (også kaldet en vindpoleret sten eller en ventifakt) har en karakteristisk overflade bestående af jævne flader, som mødes i skarpe kanter. I Danmark kendes vindslebne sten mest fra det sydvestlige Jylland, hvor kvartsitter af og til viser disse overfladeformer.

Dannelse 
Overfladeformen dannes i ørkenagtige områder med løst sand, som i blæsevejr fyger hen over jordoverfladen og sliber de sten, som stikker op. I ørkener eller periglaciale miljøer, dvs i områder foran gletsjere, vil der kunne dannes afblæsningsflader, hvor sandet er blæst bort, så kun stenene ligger tilbage, og sådanne sten er ofte vindslebne.

Når en vindslebet sten viser flere facetter er det fordi stenen er blevet flyttet eller drejet undervejs i slibningsforløbet. Dette kan ske i områder med permafrost, når overfladen om sommeren tør op og af og til bliver flydende. Det kan også ske på afblæsningsflader, hvor sand under stenene blæses bort, så stenene kan blive undermineret, så de kæntrer.

Forekomst 
Løse sten eller faststående klippeformationer i ørkener viser ofte tegn på vinderosion.

Danmark 
Under sidste istid var den sydvestlige del af Jylland ikke isdækket, og området henlå uden vegetation, som en polar ørken, hvor vinden i tørre perioder kunne erodere overfladen og slibe facetter i stenene som lå der. Kemisk forvitring fik med tiden de fleste sten bestående af plutonske bjergarter som granit, gnejs og amfibolit til at smuldre til grus og sand, men kvartsitter, dvs sandsten næsten udelukkende bestående af kvarts, er meget modstandsdygtige over for kemisk forvitring, og de har derfor overlevet til i dag.

Litteratur 
 Arne Noe-Nygaard (1955): Geologi. Processer og Materialer. Gyldendal, 399 sider (se side 58 om vindslebne sten)
 Jørgensen, M. (1985): En periglacial afblæsningsflade fra Hobro-egnen. Dansk geologisk Forening Årsskrift for 1985, side 47-57
 Michael A. Summerfield (1991): Global Geomorphology. An introduction to the study of landforms. Longman Scientific & Technical, 537 sider,  (se side 240 om vindslebne sten)

Noter 

Glacialmorfologi
Geologi
Petrologi
Sildefisk

Sildefisk (Clupeiformes) udgør en orden af strålefinnede fisk, som inkluderer sildefamilien (Clupeidae). Der er flere vigtige spisefisk i ordenen, heriblandt sild og ansjos.

Clupeiformes er fysostome, som betyder at de har en svømmeblære med en pneumatisk forbindelse til tarmkanalen. De mangler typisk en sidelinje, men de har stadig øjne, finner og fiskeskæl. Generelt er sildefiskene sølvfarvede med strømlinede og spindelformede kroppe. det er ofte stimefisk. De fleste arter lever af plankton, som de filtrerer fra vand med deres barde-plader.

Familier 
Ordenen sildefisk (Clupeiformes) inkluderer omkring 405 arter i syv familier:

 Chirocentridae (ulvesild)
 Clupeidae (sildefamilien)
 Denticipitidae
 Dussumieriidae (runde sild)
 Engraulidae (ansjosfamilien)
 Pristigasteridae
 Sundasalangidae

Referencer
Recirkulering

Recirkulering eller genbrug er dét at bruge materiale fra affald som råstof til at producere nye varer.

I 1988 indførte man såkaldte genbrugskoder på genbrugelige produkter. Koderne viser, hvad hvilket materiale genstanden er fremstillet af.

Men genbrug er også noget større. Det kan sættes i system, så brugbare genstande eller dele af genstande bruges, før de er ødelagt til ukendelighed. Her gælder to grundregler:
 Bland ikke ting, som andre ikke senere kan skille
 Skil ikke ting, som andre ikke senere kan samle

De regler overholdes på de kommunale modtagestationer, og på den måde bliver masser af gode ting genbrugt eller i hvert fald lavet til råmaterialer, der kan anvendes til færdigvarer.

Eksempler på genbrug 
 Genbrugspapir → friskt kopipapir, papirssække, toiletpapir, æggebakker osv.
 Genbrugsplast → bænke, pullerter, belægningssten, legetøj, emballage osv.
 Jernskrot → stålbjælker, -plader, armeringsjern osv.
 Aluminiumdåser → nye dåser, alufolie osv.
 Genbrugsglas → nye flasker, pynteting osv.
 Haveaffald → kompost, træflis osv.
 Hestemøg → gødningspiller, champignondyrkning osv.
 Slagteriaffald → naturgødning, kød- og benmel, brændsel osv.
 Flyveaske → cement, vejfyld, tilslag i asfalt osv.

Se også
 Cirkulær økonomi
Roch Marc Christian Kaboré

Roch Marc Christian Kaboré (født 25. april 1957) er en politiker fra Burkina Faso og landets præsident fra 2015 til 2022. Tidligere har Kaboré fungeret som premierminister for Burkina Faso fra 1994 til 1996 og præsident for landets nationalforsamling fra 2002 til 2012.

Kaboré blev valgt som præsident i Burkina Faso ved parlamentsvalget i november 2015 og vandt et flertal i første valgrunde. Ved sin tiltræden blev han den første valgte præsident i 49 år uden nogen tidligere forbindelser til militæret. Kaboré arbejdede som bankmand før sin politiske karriere. Han blev genvalgt til sin anden periode ved valget 22. november 2020 med 57,74% af stemmerne.

Afsættelse ved militærkup i 2022 
Burkina Faso har som andre lande i regionen været præget af uro som følge af militante islamiske jihadister. Dele af Burkina Fasos militær har ønsket et tættere samarbejde med den russiske Wagner Group til at nedkæmpe de islamistiske oprørere i landet. Roch Marc Kaboré var imod et tættere samarbejde med Wagner Group, da han mente, at dette ville bringe landet på på kollissionskurs med vesten.

En oprørsgruppe i landet under ledelse af officeren Paul-Henri Sandaogo Damiba oplyste den 24. januar 2022, at de havde afsat Kaboré som præsident som følge af den usikre sikkerhedsmæssige situation i Burlina Faso og den manglende indsats mod de muslimske oprørere. Et brev hvori Kaboré oplyste, at han er trådt tilbage blev dagen efter læst op på landets nationale tv-station. Kaboré tilbageholdes efter det oplyste på en flybase, men er ifølge den franske præsident uskadt.

Referencer 

Burkina Fasos præsidenter
Politikere fra Burkina Faso
Personer fra Ouagadougou
Kojiki

Kojiki er en bog, som handler om shinto (Japans førende religion). Bogen blev skrevet i 700-tallet.

Shinto
Veitvet Station

Veitvet Station (Veitvet stasjon) er en metrostation på Grorudbanen på T-banen i Oslo. Stationen ligger i bydelen i bydelen Bjerke mellem Linderud og Rødtvet Stationer på en ca. 5 km lang del af banen mellem Økern og Kalbakken, hvor den går over jorden.

Veitvetveien krydser under stationen, der har en kiosk indbygget i soklen. Veitvet senter ligger lige ved stationen, mens Veitvet skole ligger mod syd i gåafstand.

I tilknytning til stationen er der anlagt et opstillingsspor, der kan bruges til henstilling af et tog på op til seks vogne og til vending af tog i begge retninger.

Eksterne henvisninger 

T-banestationer i Oslo
Etableret i 1966
Linderud Station

Linderud Station (Linderud stasjon) er en metrostation på Grorudbanen på T-banen i Oslo. Stationen ligger i bydelen Bjerke mellem Vollebekk og Veitvet Stationer. Stationen ligger ved en kort tunnel, der fører banen under stationsbygningen og Linderudveien.

Siemens har til huse syd for stationen, mens Bjerke videregående skole, Linderud skole og Linderud senter med bydelens administration ligger på den nordlige side. I stationsbygningen er der kiosk med gadekøkken og køreskoler.

Stationens arkitekter var Abrahamsen og Grinde, der tegnede flere af stationerne på Grorudbanen. I 2009 blev stationen ombygget til metrostandard med genåbning 17. august 2009.

Eksterne henvisninger 

T-banestationer i Oslo
Etableret i 1966
Vollebekk Station

Vollebekk Station (Vollebekk stasjon) er en metrostation på Grorudbanen på T-banen i Oslo. Stationen ligger i Vollebekk i bydelen Bjerke mellem Risløkka og Linderud Stationer. Mod vest i retning mod Linderud fortsætter banen på en bro over vejen Lunden, og mod øst fortsætter den over jorden i retning mod Risløkka og sentrum. Der er adgang til stationen, der ligger lige nord for Østre Aker vei, fra Lunden.

Eksterne henvisninger 

T-banestationer i Oslo
Etableret i 1966
Risløkka Station

Risløkka Station (Risløkka stasjon) er en metrostation på Grorudbanen på T-banen i Oslo. Stationen ligger lige nord for Østre Aker vei i bydelen Bjerke. Den er delvist placeret på en bro over Risløkkallee med banen kommende over jorden fra Økern og fortsættende sådan til Vollebekk.

Statens vegvesen og Oslo trafikkstasjon ligger på den sydlige side af stationen.

Eksterne henvisninger 

T-banestationer i Oslo
Etableret i 1966
Gorm Boje Jensen

Gorm Boje Jensen (født 14. oktober 1944 i Glostrup) er en dansk læge. 

Jensen er uddannet cand.med. fra Københavns Universitet i 1970, blev speciallæge i intern medicin og kardiologi i 1980 og i 1983 dr.med.
I 1985 fik Jensen en stilling som overlæge på Kardiologisk Klinik, Hvidovre Hospital. 
Syddansk Universitet udnævnte ham til professor i kardiologi i 2011.
Jensen var blandt initiativtagerne i 1975 til en epidemiologiske befolkningsundersøgelse, — den såkaldte Østerbroundersøgelse.
I 2010 blev han forskningschef for Hjerteforeningen.

I 1992 blev han formand for Lægemiddelregistreringsnævnet og han har deltaget i lægemiddelreguleringen på europæisk niveau.

Dansk Selskab for Intern Medicin tildelte Jensen Hagedorn Prisen i 2008.
Derudover har han modtaget Hjertelægernes Forskningspris i 1991 og Dansk Cardiologisk Selskabs Forskningspris i 1998.

Gorm Boje Jensen er ud af Jensen-familien fra Farsø.
Hans farfar er forfatteren Johannes V. Jensen.

Referencer 

Læger fra Danmark
Personer i Kraks Blå Bog
Vålerbanen

Vålerbanen er et motorsportsanlæg beliggende ved landsbyen Braskereidfoss i Våler Kommune i Innlandet fylke i Norge.

Banen er en del af NAF Trafikksenter (Norges Automobil-Forbund), og benyttes dagligt som køreteknisk anlæg, og er det største af sin art i Skandinavien.

Banefaciliteter 
Den længste bane er den 2.300 meter lange ringbane, der er godkendt til racerløb. Vålerbanen indeholder også en 800 meter lang gokart-bane i international standard. Der er også en 2 kilometer lang offroad-bane, der benyttes af firehjulstrukne køretøjer.

Banen har FIA-grade 4, hvor 1 er det højeste.

Til det køretekniske anlæg er tre glatbaner, der både dækker sving og bakker.

Referencer

Eksterne henvisninger 
 Vålerbanens officielle hjemmeside

Motorsportsanlæg i Norge
Innlandet
Torngat Mountains National Park

Torngat Mountains National Park er en nationalpark i Canada, beliggende i provinsen Newfoundland og Labrador, på den nordligste spids af Labrador-halvøen. Parken blev oprettet i 2005 og det beskyttede område omfatter 9.700 kvadratkilometer.

Geografi 
Torngat Mountains National Park har fået sit navn efter Torngat Mountains. Denne bjergkæde har de højeste bjergtoppe i det nordøstlige kontinentale Nordamerika. Nogle bjergtoppe når højder over 1.500 meter og den højeste bjergtop Mount Caubvick er 1.652 meter. I bjergene findes flere mindre gletsjere, som er rester fra den seneste istid. Gletsjere har også formet de dybe dale som findes mellem bjergene. Kystområderne er klipperige og stejle med mange fjorde.

Fauna og flora 

Torngat Mountains National Park har en fauna hvor både arktiske og en del boreale arter forekommer. Mange af de fugle og visse af pattedyrene, som forekommer her, foretager sæsonbundne træk. En del af disse dyr forbliver i området for at yngle, andre er mere midlertidige besøgende som snart tager videre. Til de større landlevende pattedyr som kan ses her hører for eksempel ren, ulv, isbjørn, sortbjørn og polarræv. I vandene uden for kysten kan man se sæler og hvaler.

Vegetationen i Torngatbjergene er sparsom, og for parken som helhed gælder at vegetationen bliver mere arktisk præget, jo længere nordpå i parken man kommer. Sydpå er vegetationen lidt mere frodig. De urter som vokser her er sådanne som trives under alpine og tundralignende forhold.

Eksterne kilder/henvisninger 

 Officielt websted
 Planer og rapporter

Nationalparker i Canada
Newfoundland og Labrador
Etableret i 2008
Harriet Mundt

Harriet Mundt (født Harriet Fischer-Jørgensen, 15. september 1889 i Harlev, død 30. juli 1975 i Sønderborg) var en dansk kunstmaler.

Uddannelse 
Harriet Mundt kom efter skoletiden på Emilie Mundt og Marie Luplaus tegne- og maleskole og blev i 1909 optaget på Kunstakademiet i København, hvor hun modtog undervisning af maleren Peter Rostrup Bøyesen. Hun sluttede på akademiet 1915.

Værker og arbejde 
Harriet Mundts impressionistisk prægede naturalisme og lyse farver gjorde hende til en yndet portrætmaler, men udover dette malede hun desuden opstillinger, smukke landskaber, interiører og vinduespartier.

Hun viste sine værker frem første gang 1914 på Charlottenborgs Forårsudstilling og senere på Kunstnernes Efterårsudstilling, Kvindelige Kunstneres retrospektive Udstilling i København, Kvindelige Kunstneres Samfund, Sønderjysk Udstilling på Charlottenborg, Aabenraa Kunstforenings maleriudstilling på Aabenraa Museum og Sønderjysk Kunst i Nordborg.

Men folks kritik voksede, da de så hende som en typisk kvindelig kunstner, der søgte harmonier på en til tider for akademisk manér. Hendes stærkt selvkritisk sans var formodentlig medvirkende til, at hun fra 1930'rne stort set afstod fra at udstille sine værker.

I 1950'erne var hun et aktivt bestyrelsesmedlem i Sønderborg Kunstforening, hvor hun gjorde en stor indsats i bestræbelserne på at etablere et sønderjysk kunstmuseum.

Familieliv 
Hendes far var sognepræst Hans Fischer-Jørgensen, hendes mor Hulda Rist.

Harriet Mundt blev gift med arkitekten Holger Mundt i Svallerup ved Kalundborg den 20. november 1915. I 1917 fik de sammen døtrene Karen Clemmensen og Kirsten Storm.

Noter

Eksterne henvisninger 
 
 

Kvindelige kunstnere fra Danmark
Malere fra Danmark
Norges Automobil-Forbund

Norges Automobil-Forbund (NAF) er en norsk medlemsorganisation, som blandt andet arbejder indenfor transport, kollektiv trafik og bedre veje. Foreningen blev stiftet 21. maj 1924, og havde ved udgangen af 2015 over 500.000 medlemmer, fordelt på 71 lokalafdelinger.

NAF ejer og driver Skandinaviens største køretekniske anlæg, som er beliggende på Vålerbanen.

Se også 
 ADAC (Allgemeiner Deutscher Automobil-Club)
 FDM (Forenede Danske Motorejere)

Referencer

Eksterne henvisninger 
 Norges Automobil-Forbunds officielle hjemmeside

Trafikmyndigheder og -organisationer
Automobil-Forbund
Etableret i 1924
Transport i Norge
Københavns Film & Teaterskole

Københavns Film & Teaterskole (KFTS), indtil foråret 2014 Holbergs Film + Teaterskole er en privat 3-årig skuespillerskole beliggende på Nørrebro i København i det tidligere Dansens Hus.

Historie
Skolen blev grundlagt i 1995 af den russiskfødte skuespiller Galina Brenaa. Den blev hurtig den største uafhængige teaterskole i Norden.

Skolen blev fra 1998 til 2013 ledet af instruktør og dramatiker Carl van Webber. Skolens vartegn blev method acting og intens skuespiltræning til film og TV. 

Skolens rektor er fra 2013 den engelsk/australske instruktør og performer Stuart Lynch. Fokus på skolen er blandt andet method acting samt Meisner-teknik og Uta Hagen.

Lærere
Blandt skolens lærere kan nævnes Charlotte Munck, Lars Bom, Andrea Vagn Jensen, Simone Lykke og Anja Owe.

Kendte tidligere elever
Tidligere elever er blandt andre Vicki Berlin, Morten Rose, Simon Sears, Laura Bach, Mads Lisby og Joachim Jepsen.

Noter

Eksterne henvisninger 
 Københavns Film & Teaterskoles websted

Film & Teaterskole
Etableret i 1995
Næstved Museum

Næstved Museum er et kulturhistorisk museum i Næstved på Sydsjælland. Museet har hjemme i et af byens historiske huse, Helligåndshuset. I Helligåndshuset findes en historisk udstilling delt i oldtid, vikingetid og middelalder. Der er også en mindre udstilling om militæret i Næstved heriblandt dragoner og gardehusarer.
Indtil udgangen af 2018 havde museet også en afdeling i Boderne, hvor der udstilledes dansk keramik, særligt fra Kähler Keramik og Holmegaard Glasværk. Disse samlinger bliver pakket sammen, og taget med til Holmegaard Værk, som åbner i påsken 2020.

Næstved Museum blev grundlagt i 1917, hvor man lejede lokaler i Næstved gamle Rådhus. Man holdt til her frem til 1927, hvor museet blev indrettet i Helligåndshuset.
I dag er det er en del af fusionsmuseet Museum Sydøstdanmark, der bl.a. også tæller Danmarks Borgcenter i Vordingborg, Køge Museum og Møns Museum.

Referencer

Eksterne henvisninger 

 Næstved Museums hjemmeside
 Museum Sydøstdanmarks hjemmeside

Museer i Næstved
Lokalmuseer i Danmark
Museer etableret i 1913
Rudskogen

Rudskogen Motorsenter er et norsk motorsportsanlæg, beliggende i Rakkestad Kommune i Østfold. Anlægget blev indviet i 1990, og er Norges ældste motorbane. Rudskogen blev i 2006 udpeget til det nationale center for motorsport af Kulturdepartementet.

Historie 
Den belgiske Formel 1-kører Thierry Boutsen indviede 20. maj 1990 Rudskogen Motorsenter og den 1.910 meter lange racerbane. Rakkestad lagde jord til banen, som blev placeret 15 kilometer nordøst for Sarpsborg. Det var NMK Sarpsborg, Trafikskolerne i Østfold, Rakkestad Kommune og Norges Automobil-Forbund der havde fælles ejerskab af anlægget.

Senere overtog blandt andet racerkører Harald Huysman ejerskabet af banen, og der blev opført en 1.210 meter lang gokartbane, Norges længste, på det sted hvor der før var en speedwaybane. Efter en intens kamp med blandt andre Vålerbanen, blev Rudskogen i 2006 Norges nationale center for motorsport, og modtager derfor offentlige midler.

I 2011 begyndte en omfattende ændring af banens layout, designet af den tyske arkitekt Hermann Tilke. Året efter stod den 3.254 meter lange bane færdig.

Eksterne henvisninger 

 Rudskogens officielle hjemmeside

Motorsportsanlæg i Norge
Etableret i 1990
Østfold
Torngat Mountains

Torngat Mountains er en bjergkæde i Canada. Den ligger i provinsen provinsen Newfoundland og Labrador, på den nordligste spids af Labrador-halvøen, i den østlige del af landet, 1.700 km nordøst for hovedstaden Ottawa.

Torngat Mountains strækker sig 58 km i sydvestlig-nordøstlig retning. Den højeste top er Mount Caubvick, der er 1.652 meter over havet.

En del af Torngat Mountains National Park udgøres af bjergkæden, som den har navn efter.

Topografisk indgår følgende toppe i Torngat Mountains:

Eksterne kilder og henvisninger 

 Torngat Mountains
 Fotogalleri fra bjergkæden 

Canadas geografi
Newfoundland og Labrador
Bjergkæder i Nordamerika
Buchholz (Herzogtum Lauenburg)

Buchholz er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Buchholz ligger på vestbredden af Ratzeburger See i Naturpark Lauenburgische Seen, ca. 4 km nord for Ratzeburg og ca. 14 km syd for Lübeck. Kommunen krydses af Bundesstraße 207 der er nutidens version af Alte Salzstraße fra Lüneburg til Lübeck.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Tadashi Sumiyoshi

var generalmajor i den kejserlige japanske hær i Stillehavskrigen under 2. Verdenskrig].

Biorafi 
Sumiyoshi blev født i Hiroshima prefekturet. Han tog eksamen i 26. klasse på det kejserlige japanske krigsakademi i maj 1914. Han specialiserede sig indenfor artilleriet og tog senere eksamen i den 35. klasse fra det japanske krigshøjskole i 1923.

Efter at have gjort tjeneste i forskellige stabsfunktioner ved den kejserlige generalstab, artilleriskolen og generalinspektoratet for militær uddannelse blev Sumiyoshi udpeget til stabschef i den 3. division. Som leder af divisionens feltartilleri blev han sendt i kamp i den anden kinesisk-japanske krig som en del af Guandong-armeen. I marts 1941 blev han forfremmet til generalmajor.

I starten af Stillehavskrigen havde Sumiyoshi kommandoen over 17. armes svære artillerienheder foruden to infanteriregimenter under det strategisk betydningsfulde slag om Guadalcanaæ på Salomonøerne, herunder slaget om Henderson Field. Efter at have overlevet det japanske nederlag på Guadalcanal, fik Sumiyoshi kommandoen over artillerienhederne i den østlige distriktsarmé, som havde base i Tokyo i september, 1944.

Kilder

Bøger

Eksterne kilder

Henvisninger 

Militærfolk fra Japan
Generaler
Japanere i 2. verdenskrig
Holger Mundt

Holger Mundt (født 25. maj 1887 i København, død 22. december 1957) var en dansk arkitekt. Han var søn af læge Christopher M. og Antonie Sophie Nathalie Krieger

I 1931 deltog Holger Mundt i arkitektkonkurrencen om at tegne Sønderborg Rådhus og kom med flere forslag og fik både 1. og 2. præmien. Han malede også opførelsen af rådhuset.

Holger Mundt blev gift med kunstmaler Harriet Mundt i Svallerup ved Kalundborg 20. november 1915. I 1917 fik de samme datteren Karen Mundt som gik i sin fars fodspor. Hun blev gift med arkitekt Ebbe Clemmensen og drev en tegnestue sammen.

1951-1959 stod Holger Mundt, Karen Clemmensen og Ebbe Clemmensen for restaureringen af Kliplev kirke i Sønderjylland.

Eksterne kilder og henvisninger 

Arkitekter fra Danmark